દેખીતું છે કે તમારું બાળક જ્યારે પોલીસને ઘોડા ઉપર જુએ કે મોટરસાઇકલ ઉપર (ફટફટી ઉપર) જુએ એના કરતાં સાઇકલ પર જુએ તો બિલકુલ ડરતું નથી. પોલીસ સાથે ફ્રેન્ડ્લી બને છે. નરેન્દ્ર મોદી અને મુંબઈના પોલીસ-કમિશનરે સાઇકલ પોલીસ-સ્ક્વૉડ ઊભી કરવાનું વિચારવું જોઈએ. સાઇકલ-સ્ક્વૉડની સાથોસાથ એક બસ રિપેર શૉપ પણ અમેરિકા-યુરોપમાં દોડતી હોય છે. એ રસ્તા પર અટકેલી સાઇકલોને તત્કાળ રિપેર કરી આપે છે. એ તો દેખીતું છે કે સાઇકલમાં કંઈ પણ ખોટકો થાય એ અડધા કલાકમાં તો મહત્તમ સારો થઈ જાય છે, જ્યારે મોટરબાઇક કે મોટર ખોટવાય પછી ક્યારે એ ‘ખટારો’ ચાલુ થાય એ રણછોડરાયજી જાણે!